CELEX: 22010D0023
Language: sk
Date: 2010-03-12 00:00:00
Title: Rozhodnutie Spoločného výboru EHP č. 23/2010 z  12. marca 2010 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

10.6.2010   
            
            
               SK
            
            
               Úradný vestník Európskej únie
            
            
               L 143/16
            
         ROZHODNUTIE SPOLOČNÉHO VÝBORU EHP
   č. 23/2010
   z 12. marca 2010,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 18/2010 z 1. marca 2010 (1).
            
         
               (2)
            
            
               Rozhodnutím Spoločného výboru EHP č. 137/2007 z 26. októbra 2007 (2) sa nariadenie Európskeho parlamentu a Rady (ES) č. 852/2004 (3) začlenilo do dohody a v dohode sa zrušili smernice Komisie 96/3/Euratom, ESUO, ES (4), 98/28/ES (5) a 2004/4/ES (6) v znení korigenda uverejneného v Ú. v. EÚ L 81, 19.3.2004, s. 92.
            
         
               (3)
            
            
               Podľa článku 17 ods. 3 nariadenia (ES) č. 852/2004 zostanú smernice 96/3/Euratom, ESUO, ES, 98/28/ES a 2004/4/ES v platnosti počas ich nahradenia rozhodnutiami prijatými v súlade s uvedeným nariadením alebo nariadením Európskeho parlamentu a Rady (ES) č. 178/2002 (7). Tieto rozhodnutia zatiaľ neboli prijaté.
            
         
               (4)
            
            
               Smernice 96/3/Euratom, ESUO, ES, 98/28/ES a 2004/4/ES by sa preto mali opätovne začleniť do dohody.
            
         
               (5)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Do bodu 54j (zmazané) sa vkladá toto znenie:
               „31996 L 0003: smernica Komisie 96/3/Euratom, ESUO, ES z 26. januára 1996, ktorou sa udeľuje výnimka z niektorých ustanovení smernice Rady 93/43/EHS o hygiene potravín v súvislosti s námornou dopravou hromadne naložených kvapalných olejov a tukov (Ú. v. ES L 21, 27.1.1996, s. 42), zmenená a doplnená týmito právnymi predpismi:
               
                           —
                        
                        
                           
                              32004 L 0004: smernica Komisie 2004/4/ES z 15. januára 2004 (Ú. v. EÚ L 15, 22.1.2004, s. 25) v znení korigenda uverejneného v Ú. v. EÚ L 81, 19.3.2004, s. 92.“
                        
                     
         
               2.
            
            
               Za bod 54zzzze (rozhodnutie Komisie 2008/654/ES) sa vkladá tento bod:
               
                           „54zzzzf.
                        
                        
                           
                              31998 L 0028: smernica Komisie 98/28/ES z 29. apríla 1998, ktorou sa povoľuje výnimka z určitých ustanovení smernice 93/43/EHS o hygiene potravín pri námornej preprave surového cukru (Ú. v. ES L 140, 12.5.1998, s. 10).“
                        
                     
         Článok 2
   Znenie smerníc 96/3/Euratom, ESUO, ES, 98/28/ES a 2004/4/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť dňom nadobudnutia účinnosti rozhodnutia Spoločného výboru EHP č. 137/2007 z 26. októbra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (8). Toto rozhodnutie sa uplatňuje dočasne od dátumu jeho prijatia do nadobudnutia jeho účinnosti.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. marca 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Pozri stranu 4 tohto úradného vestníka.
   
      (2)  Ú. v. EÚ L 100, 10.4.2008, s. 53.
   
      (3)  Ú. v. EÚ L 139, 30.4.2004, s. 1.
   
      (4)  Ú. v. ES L 21, 27.1.1996, s. 42.
   
      (5)  Ú. v. ES L 140, 12.5.1998, s. 10.
   
      (6)  Ú. v. EÚ L 15, 22.1.2004, s. 25.
   
      (7)  Ú. v. ES L 31, 1.2.2002, s. 1.
   
      (8)  Ústavné požiadavky neboli oznámené.